มีเพื่อนคุณป้าขับรถมาเที่ยวเล่นจาก กทม เลยได้โอกาสนัดกันกินขนมจิบกาแฟช่วงใกล้ๆเที่ยงของวันอาทิตย์ ก็คิดๆว่าจะพาเพื่อนไปร้านไหนดีน้าาาาา ... จอดรถง่าย ร้านสวย ขนมอร่อย เลยบอกเพื่อนว่าเด๋วไปโลฟ คุณป้าไปถึงก่อนส่งโลเคชั่นเรียบร้อย แล้วคุณเพื่อนก็มา...
รอบที่แล้วมาตอนเย็นกับปาร์ตี้วงในแล้วประทับใจ แต่รอบนี้มาช่วงกลางวัน รู้สึกว่าขอให้ดาวลดลงนะ พนักงานดูเอื่อยๆ อาจจะยุ่งกับโต๊ะอื่นอยู่มั้ง จนคุณเพื่อนต้องถามว่าตอนนี้สามารถสั่งเค้กได้รึยัง?? แล้วออเดอร์น้ำไปก็นานจนคิดว่าลืม ... ลดดาวตรงบริการไม่ประทับใจนี่แหละ
มาพูดถึงรสชาติดีกว่าเนอะ 
'อเมริกาโนเย็น' ของคุณป้าไม่ใส่น้ำตาล ไม่ได้มีอะไรพิเศษ กาแฟรสชาติดีใช้ได้ ไม่เปรี้ยวบาดคอ มาในแก้วตาโตสโลแกนร้าน
.
'Newyork Cheese Cake' ต้องอ่านออกเสียงนิวหยวกกกกก...ชิ้นนี้คุณเพื่อนเลือกมาอร่อยดี นุ่มๆละมุนลิ้นใช้ได้ ละเลียดกินไปเมาท์ไปก็หมด
.
'Cinnamon Bun' คิดว่าชื่อนี้นะ คือตอนแรกสั่งซินนามอนสติ๊กที่เป็นแท่งๆ แต่พนักงานเหมือนจะฟังผิดเอาชิ้นนี้มาเสิร์ฟแทน ขี้เกียจวุ่นวายก็เลยเออออเพราะคนในร้านก็เยอะ ขนาดเค้กยังรอนานกว่าจะได้สั่งเลยขี้เกียจเปลี่ยน แล้วไง...ชิ้นนี้อร่อย หอมซินนามอน กินไปได้กลิ่นหอมๆ หวานติดลิ้นเบาๆ ชิ่นนี้ให้ผ่านแบบบังเอิญ
.
'น้ำผึ้งมะนาวโซดา' คุณเพื่อนจิบกาแฟตอนเช้ามาจากโรงแรมแล้วเลยขอเมนูโซดามาตัดเลี่ยนเค้ก เปรี้ยวมากแก้วนี้ คุณป้าแอบขอชิมไปถึงขั้นตัวสั่น เออเปรี้ยวจริง
.
จำราคาแต่ละอย่างไม่ได้ คุ้นๆว่าจ่ายไปสามร้อยนิดๆ ขอลดดาวตรงบริการเนี่ยแหละ อาจจะลูกค้ามาเยอะพร้อมๆกัน พนักงานอาจจะเหนื่อย แต่รสชาติขนมถือว่าผ่าน 